Кином и щэхухэм щыхурагъэджэнущ
КъБР-м Печатымрэ цIыхубэ коммуникацэхэмкIэ и къэрал комитетым, КъБР-м и Кинематографистхэм я союзым я дэIэпыкъуныгъэкIэ «Советская молодежь» газетым и редакцэмрэ SoZARee ART Studio студиемрэ къызэIуах илъэс 14-м итхэм я деж къыщегъэжьауэ щIалэгъуалэ кином и щэхухэм щыхуагъасэ япэ киношколыр.
Кинор фIыуэ зылъагъухэри а IэщIагъэм я гъащIэр хуагъэпсыну зи гуращэхэри «Кином и дуней» курсым хиубыдэу хагъэгъуэзэнущ IэщIагъэм пыщIауэ гу зылъытапхъэ Iуэху нэхъыщхьэхэм. Апхуэдэу нэхъ убзыхуауэ зэпкърахынущ режиссурэр, актёрхэм я джэгукIэр, сценарийр зэратхыр, операторым и лэжьэкIэр, нэгъуэщIхэри. Курсхэр ирагъэкIуэкIынущ киномкIэ гъуазджэм и лэжьакIуэ нэхъ цIэрыIуэхэм.
Мы школым къекIуэлIэну зи мурадхэм зрагъэтхын хуейщ гъатхэпэм и 30-м — мэлыжьыхьым и 8-м къриубыдэу. Школым лэжьэн щIедзэ мэлыжьыхьым и 11-м сыхьэт 15-м.
ФыщIэупщIэ хъунущ 8-960-431-11-40 телефонымкIэ.
